钦定古今图书集成/明伦汇编/氏族典/第568卷 > 《凌迪知万姓统谱》 > 毋将隆
## 钦定古今图书集成/明伦汇编/氏族典/第568卷 > 《凌迪知万姓统谱》 > 毋将隆

按《汉书毋将隆传》，“隆字君房，东海兰陵人。大司马王
音选置从事中郎，迁谏大夫。成帝末，上封事请征定
陶王后。上竟立定陶王为太子，迁冀州牧颍川太守。
哀帝即位，以高第入为京兆尹，迁执金吾。时侍中董
贤方贵，上发武库兵前后数十辈送贤，隆奏请收还
武库，上不说。傅太后贱买官婢，隆奏请平直，坐左迁”
沛郡都尉，迁南郡太守。莽秉政，不甚附之。莽使孔光
奏隆前为冀州牧，治冯太后狱冤陷，免官，徙合浦。